**Ministru kabineta noteikumu projekta “Grozījumi Ministru kabineta 2014.gada 11.februāra noteikumos Nr.95 “Noteikumi par nodokļu un citu maksājumu reģistrēšanas elektronisko ierīču un iekārtu tehniskajām prasībām”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts izstrādāts, lai sabiedriskā transporta nozarei pagarinātu jaunajām tehniskajām prasībām atbilstošu kases aparātu, hibrīda kases aparātu, kases sistēmu, specializēto ierīču vai iekārtu (turpmāk - elektroniskās ierīces vai iekārtas) lietošanas uzsākšanas termiņu.Ministru kabineta noteikumi stāsies spēkā pēc to pieņemšanas Ministru kabinetā. |
|  |  |
| **I. Tiesību akta projekta izstrādes nepieciešamība** |
| 1**.** | Pamatojums | Ministru kabineta noteikumu projekts izstrādāts pēc Finanšu ministrijas, Valsts ieņēmumu dienesta (turpmāk – VID), Satiksmes ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Ministru kabineta 2014.gada 11.februāra noteikumu Nr.95 “Noteikumi par nodokļu un citu maksājumu reģistrēšanas elektronisko ierīču un iekārtu tehniskajām prasībām” (turpmāk – Ministru kabineta noteikumi Nr.95) 73.2 un 74.2 punktā noteiktajam pasažieru pārvadāšanas transportlīdzekļos (izņemot vieglos taksometrus) un biļešu tirdzniecības vietās elektroniskās ierīces vai iekārtas atbilstoši šo noteikumu prasībām ir jāsāk lietot ne vēlāk kā 2021.gada 1.janvārī, attiecīgi līdz 2020.gada 31.decembrim drīkst lietot elektroniskās ierīces vai iekārtas, kas atbilst iepriekš spēkā esošos Ministru kabineta 2007.gada 20.februāra noteikumos Nr.133 “Noteikumi par nodokļu un citu maksājumu reģistrēšanas elektronisko ierīču un iekārtu tehniskajām prasībām” (zaudēja spēku 2014.gada 9.aprīlī) noteiktajām tehniskajām prasībām.Likumprojekts “Grozījumi Sabiedriskā transporta pakalpojumu likumā” (2020.gada 18.jūnijā izskatīts Saeimā pirmajā lasījumā) paredz deleģējumu valsts SIA “Autotransporta direkcija” vienotas sabiedriskā transporta braukšanas maksas atvieglojumu un biļešu tirdzniecības sistēmas izveidošanai braukšanas maršrutos Latvijas teritorijā. Plānots, ka reģionālās nozīmes maršrutos biļešu tirdzniecība būs veicama, tikai izmantojot vienoto biļešu tirdzniecības sistēmu. Pārvadātājiem tiks noteiktas vienotas prasības un standarti biļešu tirdzniecības nodrošināšanai, kas ietekmēs arī prasības pārvadātāju izmantotajām elektroniskajām ierīcēm un iekārtām. Ministru kabineta noteikumu projektā “Grozījumi Ministru kabineta 2018.gada 21.novembra noteikumos Nr.717 “Noteikumi par valsts noteikto braukšanas maksas atvieglojumu saņēmēju informācijas sistēmu”” (VSS-674) ir noteikts termiņš (līdz 2021.gada 31.decembrim), kura laikā sabiedriskā transporta pakalpojumu sniedzēji un biļešu tirgotāji, atbilstoši Pilsonības un migrācijas lietu pārvaldes nodrošinātajai tehniskajai dokumentācijai un izpildot Pilsonības un migrācijas lietu pārvaldes definētos drošības nosacījumus, izstrādās un ieviesīs attiecīgus pilnveidojumus savās elektroniskajās ierīcēs un iekārtās, kurām vēl būs jāveic atbilstības pārbaude atbilstības pārbaudes institūcijā atbilstoši Ministru kabineta 2014.gada 11.februāra noteikumos Nr.96 “Nodokļu un citu maksājumu reģistrēšanas elektronisko ierīču un iekārtu lietošanas kārtība” noteiktajai kārtībai, kā arī tiks ieviests braukšanas maksas atvieglojumu saņēmēju elektroniskās identifikācijas risinājums (elektroniskas identifikācijas kartes atvieglojumu saņēmējiem). Ņemot vērā minēto, ir nepieciešams pagarināt termiņu, līdz kuram sabiedriskā transporta nozarei ir jāuzsāk Ministru kabineta noteikumu Nr.95 prasībām atbilstošu elektronisko ierīču un iekārtu lietošana, lai novērstu pārvadātāju izdevumus, atkārtoti pielāgojot elektroniskās ierīces un iekārtas Ministru kabineta noteikumu Nr.95 prasībām un veicot atbilstības pārbaudi.Līdz ar to tiek grozīts Ministru kabineta noteikumu Nr.95 73.2 un 74.2 punkts, nosakot, ka Ministru kabineta noteikumos Nr.95 šobrīd noteiktais termiņš (2021.gada 1.janvāris) šo noteikumu prasībām atbilstošu elektronisko ierīču un iekārtu lietošanas uzsākšanai pasažieru pārvadāšanas transportlīdzekļos (izņemot vieglos taksometrus) un biļešu tirdzniecības vietās tiek pagarināts līdz 2022.gada 1.janvārim. Pārvadātāji un biļešu tirgotāji Ministru kabineta 2007.gada 20.februāra noteikumos Nr.133 “Noteikumi par nodokļu un citu maksājumu reģistrēšanas elektronisko ierīču un iekārtu tehniskajām prasībām” noteiktajām tehniskajām prasībām atbilstošas elektroniskās ierīces un iekārtas būs tiesīgi reģistrēt VID un lietot līdz 2021.gada 31.decembrim. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija (VID).  |
| 4. | Cita informācija | Nav |
|  |  |  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz sabiedriskā transporta pakalpojumu sniedzēju uzņēmumiem un uzņēmumiem, kuri pārdod sabiedriskā transporta braukšanas biļetes biļešu tirdzniecības kasēs.Vienlaikus noteikumu projekts attiecas uz VID. |
| 2. | Tiesiskā regulējuma ietekme uz tautsaimniecību un administratīvo slogu | Ar grozījumiem Ministru kabineta noteikumos sabiedriskā transporta nozares uzņēmumiem tehniskajām prasībām atbilstošu elektronisko ierīču un iekārtu lietošanas uzsākšanas termiņš tiks pagarināts līdz 2022.gada 1.janvārim, lai nozares uzņēmumi, nodrošinot elektroniskām ierīcēm un iekārtām tehnisko prasību izpildi, vienlaicīgi nodrošinātu arī prasību izpildi, kas radīsies saistībā ar elektroniskās ierīces vai iekārtas sasaistes izveidi ar braukšanas maksas atvieglojumu un biļešu tirdzniecības sistēmu. Līdz ar to, pagarinot nozarei Ministru kabineta noteikumos Nr.95 noteikto tehnisko prasību ieviešanas termiņu līdz 2022.gadam, nepieciešamās darbības visu prasību izpildei būs iespējams apvienot, tādējādi tiks novērsta nepieciešamība elektroniskās ierīces un iekārtas pielāgot atkārtoti. Noteikumu projekts nerada administratīvā sloga izmaiņas mērķgrupai. |
| 3. | Administratīvo izmaksu monetārs novērtējums | Noteikumu projekts šo jomu neskar |
| 4.  | Atbilstības izmaksu monetārs novērtējums | Noteikumu projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| *Noteikumu projekts šo jomu neskar.* |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| *Noteikumu projekts šo jomu neskar.* |
|  |
| **V. Tiesību akta projekta atbilstība Latvijas Republikas starptautiskajām saistībām** |
| *Noteikumu projekts šo jomu neskar.* |
|  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu  | Informācija par noteikumu projekta izstrādi tika publicēta Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Nodokļu politika”. Līdz ar to sabiedrības pārstāvji varēja līdzdarboties noteikumu projekta izstrādē, rakstveidā sniedzot viedokļus par projektu. |
| 2. | Sabiedrības līdzdalība projekta izstrādē  | Sabiedrības pārstāvji varēja līdzdarboties noteikumu projekta izstrādē, rakstveidā sniedzot priekšlikumus projektam, par kuru informācija tika publicēta Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Nodokļu politika”, adrese:[https://www.fm.gov.lv/lv/sabiedribas\_lidzdaliba/](https://www.fm.gov.lv/lv/sabiedribas_lidzdaliba/tiesibu_aktu_projekti/nodoklu_politika)[tiesibu\_aktu\_projekti/nodoklu\_politika](https://www.fm.gov.lv/lv/sabiedribas_lidzdaliba/tiesibu_aktu_projekti/nodoklu_politika)  |
| 3. | Sabiedrības līdzdalības rezultāti  | Ministru kabineta noteikumu Nr.95 grozījumu projektā ietvertais regulējums attiecībā uz Ministru kabineta noteikumos Nr.95 noteiktajām tehniskajām prasībām atbilstošu elektronisko ierīču un iekārtu lietošanas uzsākšanas termiņa pagarināšanu sabiedriskajam transportam no 2021.gada 1.janvāra līdz 2022.gada 1.janvārim ir sagatavots, ņemot vērā Satiksmes ministrijas, valsts SIA “Autotransporta direkcija” un Latvijas Lielo pilsētu asociācijas izteikto viedokli. |
| 4. | Cita informācija | Nav. |
|  |  |  |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | VID, jo nodokļu un citu maksājumu reģistrēšanas elektronisko ierīču un iekārtu lietošanas kārtības uzraudzību veic VID. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz jaunu institūciju izveidi vai esošo institūciju likvidāciju vai reorganizāciju. Noteikumu projekts neparedz jaunu funkciju noteikšanu VID.Noteikumu projekts tiks realizēts VID esošo cilvēkresursu un finanšu līdzekļu ietvaros. |
| 3. | Cita informācija | Nav. |

Finanšu ministrs J.Reirs

Kalniņa 67121634

Agate.Kalniņa@vid.gov.lv